Flajus
Flajus (angl. Fly River) – upė Papua Naujosios Gvinėjos pietvakariuose, antra pagal ilgį (po Sepiko) šalyje. Prasideda Žvaigždžių kalnuose, centrinėje salos dalyje. Teka į pietus, pietryčius. Vidurupyje sudaro sieną tarp Indonezijos ir Papua Naujosios Gvinėjos. Vėliau pasuka į pietryčius, teka lygumomis. Įteka į Papua įlanką, sudaro didelę estuariją. Laivuojama. Didžiausi intakai – Ok Tedis (dešinysis), Striklandas (kairysis).